

**Оларға қатысты бажсыз сауданың кедендік рәсімі қолданылмайтын тауарлардың тізбесіне өзгерістер енгізу туралы**

Еуразиялық экономикалық комиссия Алқасының 2024 жылғы 19 наурыздағы № 22 шешімі

      Еуразиялық экономикалық одақтың Кеден кодексінің 243-бабының 8-тармағына сәйкес Еуразиялық экономикалық комиссиясы алқасы **шешті:**

      1. Еуразиялық экономикалық комиссиясы алқасының 2018 жылғы 11 желтоқсандағы № 203 шешімімен бекітілген оларға қатысты бажсыз сауданың кедендік рәсімі қолданылмайтын тауарлардың тізбесіне қосымшаға сәйкес өзгерістер енгізілсін.

      2. Осы шешім ресми жарияланған күннен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *алқасының төрағасы* | *Б. Сағынтаев* |

|  |  |
| --- | --- |
|  | Еуразиялық экономикалық комиссиясы алқасының  2024 жылғы 19 наурыздағы № 22 шешіміне ҚОСЫМША |

**Өздеріне қатысты бажсыз сауданың кедендік рәсімі қолданылмайтын тауарлардың тізбесіне енгізілетін ӨЗГЕРІСТЕР**

      1. 3-тармақ "(Армения Республикасы үшін қолданылады)" деген сөздермен толықтырылсын.

      2 5-тармақ "(қаптаманы)" деген сөзбен толықтырылсын.

      3. 6-тармақта:

      а) бірінші абзацтағы "кедендік әкету бажы салынатын" деген сөздер "оларға қатысты Еуразиялық экономикалық одаққа мүше мемлекеттің заңнамасында кедендік әкету баждары белгіленген" деген сөздермен ауыстырылсын;

      б) мынадай мазмұндағы абзацпен толықтырылсын:

      егер Еуразиялық экономикалық одаққа мүше мемлекеттің заңнамасында өзгесі көзделмесе, бөлшек саудада сатуға дайындалған және тұтынушылар ыдысына (қаптамасына) оралған өзге де дайын бұйымдар.".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК